ຜູ້ສ້າງຮູບເງົາ ຈາກຮໍລີວູດ ແບ່ງປັນ ຄວາມຮູ້ດ້ານ ການສ້າງ​ຮູບ​ເງົາ ແບບແອນນິເມຊັນ ຢູ່ທີ່ ຫລວງພະບາງ
ການຝຶກອົບຮົມຄັ້ງນີ້ ຈະໃຫ້ຜູ້ເຂົ້າຮ່ວມຈະ​ໄດ້ລົງມືເຮັດ ແລະລົງເລິກເຮັດຕົວຈິງຢ່າງຫລວງຫລາຍ ເພື່ອພັດທະນາ ທັກສະການເລົ່າເລື່ອງໂດຍຜ່ານຫລາຍໆດ້ານ ແບບສ້າງໂຄງສ້າງ ແລະສິນລະປະຂອງເລື້ອງ.
ໃນລະຫວ່າງວັນທີ 7-12 ທັນວາ 2018 ຜ່ານມານີ້, ພວກສ້າງຮູບເງົາຄົນອາເມຣິກັນ ທີ່ມີຊື່ສຽງ ໄດ້ນໍາພາການຈັດຝຶກອົບຮົມດ້ານການເຮັດພາບກະຕຸນເຄື່ອນໄຫວໄດ້ ຫລື Animation ຢູ່ທີ່ນະຄອນຫຼວງພະບາງໃຫ້ແກ່ຜູ້ສ້າງ ແລະ ນັກຂຽນບົດຮູບເງົາຈາກ 8 ປະເທດໃນເຂດເອເຊຍຕາເວັນອອກສຽງໃຕ້ ໂດຍໄດ້ຮັບການສະໜັບສະໜູນຈາກ ສະຖານທູດສະຫະລັດ ອາເມລິກາ ທີ່ນະຄອນຫຼວງວຽງຈັນ ແລະສຳນັກງານຜູ້ຕາງຫນ້າ ສະຫະລັດ ປະຈຳອາຊຽນ, ການຝຶກອົບຮົມໃນຄັ້ງນີ້ ຍັງໄດ້ຮັບການຮ່ວມມືຈາກໂຄງການ ສະແດງຮູບເງົາທີ່ມີຊື່ສຽງຂອງ ສະຫະລັດ ອາເມລິກາ ທີ່ຊື່ວ່າ American Film Showcase ຫລື AFS ເຊິ່ງເປັນໂຄງການແລກປ່ຽນຮູບເງົາ ທີ່ໄດ້ຮັບທຶນ ຈາກ ລັດຖະບານ ສະຫະລັດ ການຝຶກອົບຮົມໃນຄັ້ງນີ້ແມ່ນນຳພາໂດຍ ຜູ້ອຳນວຍການສ້າງຮູບເງົາອານິເມຊັນທີ່ໄດ້ ຮັບລາງວັນອອສກາ, ທ່ານ ອາຣອນ ວອນເນີ (Aron Warner) ທີ່ສ້າງຮູບເງົາ ແອນນິເມຊັນ ເລື່ອງ Shrek; Shrek 2 ແລະນັກສິນລະປິນພັດທະນາດ້ານຮູບພາບ, ທ່ານ ອາເທີ ຟອງ (Arthur Fong) ທີ່ຜະລິດຮູບເງົາເລື່ອງ The Croods; Kung Fu Panda 3 ຫຼື ກັງຝູແພນດ້າ 3 ການຝຶກອົບຮົມຄັ້ງນີ້ ຈະໃຫ້ຜູ້ເຂົ້າຮ່ວມ ຈະໄດ້ລົງມື ເຮັດ ແລະລົງເລິກໃນພາກປະຕິບັດຕົວຈິງ ຢ່າງຫລວງຫລາຍ ເພື່ອພັດທະນາທັກສະ ການເລົ່າເລື່ອງ ໂດຍຜ່ານຫລາຍໆດ້ານ ເຊັ່ນການອອກແບບ ສ້າງໂຄງສ້າງ ແລະ ສິນລະປະ ຜ່ານໂອກາດຈັດການຝຶກອົບຮົມໃນຄັ້ງນີ້, ທ່ານ ວອນເນີ ແລະ ທ່ານ ຟອງ ມີຄວາມຫວັງທີ່ຈະສະໜັບສະໜູນ ການເຕີບໃຫ່ຍຂະຫຍາຍໂຕ ຂອງອຸດສະຫະກຳ ຮູບເງົາ ແອນນິເມຊັນ ຢູ່ໃນຂົງເຂດ ເອເຊຍຕາເວັນອອກສຽງໃຕ້ ແລະຊ່ວຍໃນການ ສ້າງເຄືອຂ່າຍ ໃຫ້ແກ່ຜູ້ສ້າງອານິເມຊັນ ຢູ່ໃນຂົງເຂດພາກພື້ນນີ້ອີກດ້ວຍ ທ່ານ ອາຣອນ ວອນເນີ ກ່າວວ່າ ຄວາມສຳເລັດຂອງຜູ້ສ້າງຮູບເງົາແອນນິເມຊັນທຸກຄົນ ຈະຕ້ອງມີທັກສະໃນດ້ານການ ຕະຫຼາດ, ສະນັ້ນ ໃນລະຫວ່າງການຝຶກອົບຮົມຄັ້ງນີ້ ທ່ານ ວອນເນີ ແລະ ທ່ານ ຟົງ ຈຶ່ງ ໄດ້ໃຊ້ສ່ວນນຶ່ງຂອງການຝຶກອົບຮົມ ເນັ້ນໃສ່ວິທີການຕັ້ງໂຄງເລື່ອງທີ່ຈະສາມາດດຶງດູດ ຜູ້ມາລົງທຶນຢ່າງສຳເລັດຜົນ ການທີ່ໄດ້ເນັ້ນໃຫ້ເຫັນຄວາມສຳຄັນ ຂອງດ້ານການຕະ ຫຼາດຂອງຮູບເງົາ, ຜູ້ຈັດການຝຶກອົບຮົມ ມີຄວາມເຊື່ອວ່າ ນີ້ຈະເປັນຜົນດີຫລາຍຂຶ້ນໃນ ການປະກອບສ່ວນທາງດ້ານເສດຖະກິດ ຢູ່ໃນຂົງເຂດພາກພື້ນ ຊຶ່ງມັນຈະນຳໄປສູ່ການ ເພີ່ມຄວາມສົນໃຈໃນເລື່ອງຕ່າງໆ ຢູ່ຂົງເຂດເອເຊຍຕາເວັນອອກສຽງໃຕ້ ຜູ້ອຳນວຍການ ໂຄງການ AFS, ທ່ານ Rachel Gandin Mark ກ່າວວ່າ ນອກເໜືອໄປຈາກ ການສຸມໃສ່ເລົ່າເລື່ອງ ຂອງຂົງເຂດເອເຊຍຕາເວັນອອກສ່ຽງໃຕ້ ແລ້ວ, ຜູ້ດໍາເນີນການຝຶກອົບຮົມ ຍັງຫວັງອີກວ່າ ການຝຶກອົບຮົມໃນຄັ້ງນີ້ ຈະຊ່ວຍຊຸກ ຍູ້ໃຫ້ມີການຂະຫຍາຍເຄືອຂ່າຍ ຂອງຜູ້ສ້າງຮູບເງົາແບບແອນນິເມຊັນ ໃນທົ່ວຂົງເຂດ ອາຊຽນອີກດ້ວຍ ທ່ານ ຟອງ ຍັງກ່າວຕື່ມອີກວ່າ ໂຄງການ AFS ໄດ້ສົ່ງເສີມການພົວພັນກັນລະຫວ່າງປະຊາຊົນຕໍ່ປະຊາຊົນໃນການ ນຳຄວາມຮູ້ກ່ຽວກັບສັງຄົມອາເມຣິກັນ ໃນຍຸກປັດຈະບັນ ແລະເພື່ອເສີມສ້າງຄວາມ ເຂົ້າໃຈທາງວັດທະນະທໍາຕ່າງໆ ໂດຍການເຮັດວຽກຮ່ວມກັນກັບສະຖານທູດສະຫະ ລັດ, AFS ໄດ້ສົ່ງທີມງານຜູ້ສ້າງຮູບເງົາ ແລະຊ່ຽວຊານທາງດ້ານໂທລະພາບ ເຂົ້າ ຮ່ວມໃນໂຄງການແລກປ່ຽນວັດທະນະທໍາທີ່ອອກແບບມາເພື່ອໃຫ້ມີການສົນທະນາ ແລກປ່ຽນກັນ ແລະ ສ້າງຄວາມເຂັ້ມແຂງໃຫ້ກັບຊຸມຊົນໃນການເຫຼົ່າເລື່ອງຂອງເຂົ້າ ເຈົ້າເອງ ຄວາມພະຍາຍາມດັ່ງກ່າວນີ້ ແມ່ນການນຳເອົາຄວາມຮູ້ ແລະ ທັກສະລະ ດັບສາກົນ ຈາກຜູ້ສ້າງຮູບເງົາທີ່ມີຊື່ສຽງຈຳນວນນຶ່ງໃນທົ່ວໂລກ ມາແບ່ງປັນໃຫ້ແກ່ ຜູ້ເຂົ້າຮ່ວມໄດ້ຮຽນຮູ້ນຳ AFS ແມ່ນຜົນງານຜະລິດຮ່ວມກັນກັບໂຮງຮຽນສອນ ສິນລະປະຮູບເງົາຂອງມະຫາວິທະຍາໄລພາກໃຕ້ຂອງຄາລິຟໍເນຍ